

ΕΛΛΗΝΙΚΗ ΔΗΜΟΚΡΑΤΙΑ

**ΥΠΟΥΡΓΕΙΟ ΠΟΛΙΤΙΣΜΟΥ**

**ΜΟΥΣΕΙΟ ΦΥΣΙΚΗΣ ΙΣΤΟΡΙΑΣ ΑΠΟΛΙΘΩΜΕΝΟΥ ΔΑΣΟΥΣ ΛΕΣΒΟΥ**

-------------------------------------------------------------------------------------------------------

Ταχ. Δ/νση: 81103 Σίγρι Λέσβου \* Τηλ.- FAX: 2253054434, 2251047033

**www.lesvosmuseum.gr** \* **www.petrifiedforest.gr** \* **E-Mail:** [**lesvospf@otenet.gr**](mailto:lesvospf@otenet.gr)

**Πρωτοβουλία Εξοικονόμησης Ενέργειας και Βιώσιμης Διαβίωσης**

**ΧΑΜΗΛΩΝΩ ΤΑ ΦΩΤΑ, ΦΩΤΙΖΩ ΤΟ ΜΕΛΛΟΝ!**

**Κοινή εκπαιδευτική δράση από τη Λέσβο και τη Maiella Παγκόσμια Γεωπάρκα UNESCO για ενεργούς μαθητές**

**16 – 21 Φεβρουαρίου 2025**

Η Λέσβος Παγκόσμιο Γεωπάρκο UNESCO, σε συνεργασία με τη Maiella Παγκόσμιο Γεωπάρκο UNESCO της Ιταλίας, καλούν τις σχολικές μονάδες να συμμετέχουν σε για δεύτερη συνεχόμενη χρονιά στην εκπαιδευτική δράση «ΧΑΜΗΛΩΝΩ ΤΑ ΦΩΤΑ, ΦΩΤΙΖΩ ΤΟ ΜΕΛΛΟΝ» κλείνοντας τους μη απαραίτητους φωτισμούς των σχολείων.

Η δράση απευθύνεται σε όλα τα σχολεία Πρωτοβάθμιας και Δευτεροβάθμιας της Λέσβου Παγκόσμιο Γεωπάρκο UNESCΟ και στόχο έχει να ενεργοποιήσει μαθητές, εκπαιδευτικούς, γονείς αλλά και την ευρύτερη κοινωνία για τον περιορισμό κατανάλωσης ενέργειας και τη διαμόρφωση ενεργών μελλοντικών πολιτών.

Η Ημέρα Εξοικονόμησης Ενέργειας και Βιώσιμης Διαβίωσης γιορτάζεται στα πλαίσια της δράσης M'illumino di Meno (Ανάβω λιγότερο) την Κυριακή 16 Φεβρουαρίου και το Μουσείο  Φυσικής Ιστορίας Απολιθωμένου Δάσους Λέσβου καλεί όλα τα σχολεία να σβήσουν τα φώτα για 5’ από τη Δευτέρα 17 Φεβρουαρίου έως και την Παρασκευή 21 Φεβρουαρίου 2025, συμβάλλοντας με την συμμετοχή τους στην εξοικονόμηση ενέργειας και έναν αειφόρο τρόπο ζωής.

Τα σχολεία καλούνται στη συνέχεια να στείλουν φωτογραφίες από τη δράση τους αλλά και δεδομένα από την μείωση κατανάλωσης ενέργειας (εφόσον υπάρχουν) στο Μουσείο Φυσικής Ιστορίας Απολιθωμένου Δάσους Λέσβου (Email: [lesvospf@otenet.gr](mailto:lesvospf@otenet.gr)).

Η δράση διοργανώνεται στα πλαίσια της συνεργασίας των δύο Παγκόσμιων Γεωπάρκων UNESCO και του εορτασμού της επετείου 20 χρόνων από την ίδρυση του Παγκόσμιου Δικτύου Γεωπάρκων.

Για περισσότερες πληροφορίες τα σχολεία μπορούν να επικοινωνούν με το Τμήμα Εκπαιδευτικών Προγραμμάτων του Μουσείου Φυσικής Ιστορίας Απολιθωμένου Δάσους Λέσβου στο τηλέφωνο 2251047033, Email: [lesvospf@otenet.gr](mailto:lesvospf@otenet.gr).

**M'illumino di Meno (Ανάβω λιγότερο)**

Στις 16 Φεβρουαρίου 2005, όταν τέθηκε σε ισχύ το Πρωτόκολλο του Κιότο, η Caterpillar, μια καθημερινή εκπομπή στο Rai Radio2, είχε την ιδέα να ζητήσει από τους ακροατές της να κλείσουν όλα τα περιττά φώτα ως συμβολική χειρονομία για την εξοικονόμηση ενέργειας. Από εκείνη τη στιγμή, το M'illumino di Meno συνέχιζει να εμπλέκει τους ανθρώπους σε έναν χαρούμενο εορτασμό για το περιβάλλον, κλείνοντας περιττά φώτα, ως συμβολική χειρονομία για την εξοικονόμηση ενέργειας.

Η καμπάνια M'illumino di Meno της Rai Radio2 ψηφίστηκε ομόφωνα από το Ιταλικό Κοινοβούλιο να γίνει η Εθνική Ημέρα Εξοικονόμησης Ενέργειας και Αειφόρου Τρόπου Ζωής.

Σβήστε όσα περισσότερα φώτα μπορείτε και βελτιώστε τις περιβαλλοντικές σας πρακτικές!